Kaikki lähtee työtulosta. Syötä työtulosi YEL-laskurin Vuosittainen työtulo -kenttään. Työtulo on arvio työpanoksesi vuotuisesta arvosta. Sen tulee vastata palkkaa, jota tulisi maksaa vastaavasta työstä yhtä ammattitaitoiselle tekijälle kuin sinä. Saat toimialasi ja yrityksesi liikevaihdon mukaisen työtulosuosituksen työtulolaskuristamme.
Jos haluat huomioida myös tähänastisen eläkekertymäsi, nappaa työeläkeotteeltasi arvio karttuneesta työeläkkeestä ja syötä se Kertynyt eläke -kenttään. Asiakkaanamme voit tarkistaa työeläkeotteesi koska vain Varma Asioinnissa. Jos et ole vielä asiakkaamme, näet työeläkeotteen Työeläke.fi-palvelussa.
Muista, että eläkkeen lisäksi työtulo määrittää työskentelynaikaisen sosiaaliturvasi kuten sairauspäivärahan, työttömyysturvan ja vanhempainrahat. Tutki yrittäjän eläkevakuutuslaskurista, millainen eläke- ja sosiaaliturva työtulollasi muodostuu.
Muista, että voit vähentää YEL-maksun kokonaan verotuksessa! YEL-laskuri auttaa sinua päättämään sopivat maksuerät. Jos olet uusi yrittäjä, annamme YEL-maksuihisi automaattisesti 22 %:n alennuksen ensimmäiseksi neljäksi vuodeksi.